Diari Oficial de la Generalitat Valenciana


Sumari del DOGV 3626, del 16-11-1999 (1999/9593)

ORDRE de 9 de novembre de 1999, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3626

Data del DOGV
:   16-11-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/9593


Data del document
:   09-11-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * agrupació de productors agraris

ORDRE de 9 de novembre de 1999, de la Conselleria d'Agricultura, Pesca i Alimentació, per la qual es modifiquen determinats aspectes de l'Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries. [1999/X9593]
  
Per mitjà de l'Ordre de 27 de març de 1996, de la Conselleria d'Agricultura i Medi Ambient, es regula la concessió d'ajudes a les organitzacions professionals agràries amb presència en l'àmbit territorial de la Comunitat Valenciana, com a entitats representatives dels interessos generals dels agricultors.
  
Durant el temps transcorregut fins ara s'ha constatat la necessitat de modificar certs aspectes de l'ordre esmentada, de manera que l'aplicació de les ajudes concedides assolisca la major eficàcia pel que fa a les finalitats que s'hi estableixen. Per tot això,
  
ORDENE
  
Article únic
  
Es modifica l'apartat 7 de l'article 7 de l'Ordre de 27 de març de 1996, de la Conselleria d'Agricultura i Medi Ambient, per la qual es regula la concessió d'ajudes a les organitzacions professionals agràries, el qual és substituït pel text següent:
  
«7. Per a les ajudes a l'adquisició de béns mobles i immobles es presentaran els comprovants dels pagaments realitzats (factures i comprovants de pagament) durant l'exercici i, així mateix, en l'adquisició de béns immobles, el document acreditatiu de la compravenda, el qual serà, en cas de préstec hipotecari, un certificat de l'entitat financera de les quantitats pagades en concepte d'interessos i amortització de capital en l'exercici en curs.»
  
DISPOSICIONS FINALS
  
Primera
  
S'autoritza la Secretaria General de la Conselleria d'Agricultura, Pesca i Alimentació perquè dicte les resolucions que considere necessàries per al desplegament d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 9 de novembre de 1999
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ